Szerb Köztársaság

Vajdaság Autonóm Tartomány Ada község

BIZOTTSÁG A KOCKÁZATKEZELÉS INTÉZKEDÉSEI ÉS A PIACI TERÜLET BÉRBEADÁSA TÁRSFINANSZÍROZÁSÁNAK INTÉZKEDÉSEI LEFOLYTATÁSÁRA

Szám: 020-5-1/2024-03

Kelt: 2024.01.15.

Ada Község Községi Tanácsának ügyrendje 6. szakaszának 18. pontja alapján, kiírja a

**PÁLYÁZATOT**

**Az adai és a moholi piaci asztalok bérlésére szolgáló támogatási eszközök kiosztására 2024.évre**

**1. A pályázat rendeltetése**

Ada község 2024. évi költségvetésének eszközeiből támogatási eszközök kiosztására kerül sor azon bejegyzett mezőgazdaságoknak, amelyek mezőgazdasági termeléssel foglalkoznak Ada község területén. Az eszközök 2 m-ig terjedő adai és/vagy a moholi piaci asztalok bérlésére igényelhetők, ugyanazon időszakra, mint a 2023. évben.

**2. A pályázat feltételei**

- A gazdaság hordozójának állandó lakhelye Ada község területén van

- A pályázó Ada községbeli szakegyesület tagja („Molski povrtari – Moholi Konyhakertészek” egyesület tagja).

- A pályázó a 2023. évben asztalt bérelt az adai és/vagy a moholi piacon.

**3. Szükséges dokumentáció**

- Személyigazolvány fénymásolat.

- Komplett kivonat a nyilvántartásból az e-Agrar rendszerből kinyomtatva

- Igazolás a szakegyesületi tagságról.

- A piaci asztal 2023. évi bérléséről szóló szerződés fénymásolata

- A Standard KKV igazolása, hogy a pályázónak nincs fennálló tartozása a piaci asztalok bérléséről szóló szerződés alapján.

- A Standard KKV igazolása, hogy a pályázó a piaci asztalokat mezőgazdasági termékek eladására használja.

**4. Határidők**

- A pályázati dokumentáció 2024. január 15-től 2024. január 24-én 12h-ig adható át, a hiányos és a késve érkezett beadványok nem kerülnek elbírálásra.

- A sikeresen pályázók névsorát, 2024. január 26- án kifüggesztik Ada község hirdetőtábláján.

A pályázat Ada Község Hivatalos Lapjában, valamint Ada község honlapján jelenik meg.

A pályázati dokumentáció elküldhető postai úton a Községi Közigazgatási Hivatal, 24430 Ada, Felszabadulás tér 1. címre, a „Bizottság a pályázat lefolytatására - ADAI ÉS A MOHOLI PIACI ASZTALOK” megjelöléssel, vagy átadható személyesen Ada Község Szolgáltató-központjának 12-es ügyfélfogadó helyén.

A pályázat lefolytatásával a Bizottság Kockázatkezelés Intézkedései és a Piaci Terület Bérbeadása Társfinanszírozásának Intézkedései Lefolytatására van megbízva.

Kapcsolattartó személy: Ugrnov Szilvia, 852-106 mellék 206.

Csuzdi István s.k.

A BIZOTTSÁG ELNÖKE